લગ્નના ચાર મહિના સુધી સારા સંબંધ રાખ્યા બાદ પતિ ત્રાસ આપવા લાગ્યા હતા. ફરિયાદમાં એવો આક્ષેપ કરાયો છે કે, પતિ અને સસરાએ પરસ્ત્રી સાથે શારીરિક સંબંધ બાંધવાનો શોખ પૂરો કરવા માટે પરિણીતાના દાગીના વેચી મારવા ઉપરાંત Rs ૮૦,૦૦૦ પણ લઈ લીધા છે. પતિ ઈચ્છા ન હોવા છતાં દારૂ, સિગારેટ પીવડાવતો હતો અને સૃષ્ટિ વિરુદ્ધનું કૃત્ય કરી માર મારતો હોવાનો આક્ષેપ પણ કરાયો છે.પહેલા દીકરી અવતરતાં સાસરીમાં ત્રાસ અપાતો હતો પણ બાળકો માટે જીવન ચલાવાતું હતું. પતિએ એવું પણ કહ્યું હતું કે, ‘હું બહારથી છોકરીઓ લાવી આપીશ, હું કહું ત્યાં પહોંચાડજે.’ પતિએ ઘણી વખત પરપુરુષ સાથે સહશયન કરવા તેમજ પ્રમોશન માટે પોતે જ્યાં નોકરી કરે છે તે શો રૂમના ‘બોસ’ સાથે એક રાત માટે શરીર સંબંધ બાંધવા કહ્યાનો આક્ષેપ પણ કરાયો છે. આમ કરવાની ના પાડતાં પતિએ ખૂબ માર માર્યો હતો. સાસુ-સસરા કામ બાબતે અને દીકરી બાબતે ત્રાસ આપતા હોવાથી કંટાળીને દોઢ મહિના પહેલાં પિતૃગૃહે આવીને પરિણીતાએ ફરિયાદ નોંધાવી છે. પોતાના માસીને ત્યાં ગઈ ત્યાં પતિ અને સસરાએ વાળ પકડી ઢોર માર મારતાં લોકોએ બચાવી હતી. પતિ, સાસુ અને સસરા સામે ફરિયાદ અંગે નારણપુરા પોલીસે તપાસ હાથ ધરી છે. સસરા સારવારમાં હોવાનું અને પતિ ફરાર હોવાનું પોલીસ કહી રહી છે.